Höga kusten -silta

Höga kusten -silta () on Ångermanjoen ylittävä sekä Kramforsin ja Härnösandin kunnat yhdistävä silta Ångermanlandin maakunnassa Pohjois-Ruotsissa. Se sijaitsee Korkearannikon rannikkoalueella. Silta on Tanskan Ison-Beltin sillan jälkeen Skandinavian toiseksi pisin ja maailman kahdeksanneksiFredrik Kullberg: Sveriges 100 märkligaste sevärdheter. Ponto pocket 2013, s. 74. pisin riippusilta 1 800 metrin kokonaispituudellaan. Sillan pääjänne on 1 210 metriä, ja betoniset pylonit kohoavat 182 metrin korkeuteen vedenpinnasta. Silta vihittiin käyttöön 1. joulukuuta 1997. Käyttöön vihittäessä silta oli maan korkein rakennelma, myöhemmin sen on ohittanut Juutinrauman silta.

Silta rakennettiin vuosina 1993–1997 tiesillaksi Eurooppatie 4:lle korvaamaan nykyliikenteelle liian pieneksi käynyt Sandöbron-silta. Höga kusten -sillan rakensi ruotsalaisen Skanskan, tanskalaisen Monberg & Thorsenin ja norjalaisen terärakentaja Alfred Andersenin muodostama työyhteenliittymä. Sillan myötä rakennettiin 32 kilometriä uutta valtatietä, uudelle osuudelle tuli 34 muutakin siltaa. 

 Lähteet 

 Aiheesta muualla 

Höga kusten -silta Structuraessa 

Luokka:Ruotsin tieliikennesillat
Luokka:Riippusillat
Luokka:Härnösandin kunta
Luokka:Kramforsin kunta